Light Years

Light Years er det sjuande studioalbumet av den australske songaren Kylie Minogue. Albumet vart gjeve ut den 25. september 2000 av Parlophone.

Albuminformasjon 
Albumet er i stor grad sett på som ein comeback av Kylie, som albumet der ho gjekk tilbake til pop og opp til toppen av hitlistene. Det er òg det første albumet hennar utgjeve på Parlophone. Albumet inneheld ferske dansepop-lydar med element av disco og house. Den første singelen «Spinning Around» vart skriven med den amerikanske songaren Paula Abdul, men vart gjeven til Minogue. Songen var ein fyrsteplass-hit i Australia og Storbritannia.

Albumet kom ut 22. september 2000 i Australia og New Zealand, og 25. september i Storbritannia og Europa etter singelen «Spinning Around». Det inneheld eit skjult spor, «Password», som er inkludert på pregap-porsjonen av CD-en i byrjinga av det første sporet. Dei tyske, spanske og japanske versjonane av albumet inneheld den opphavlege franske teksten på «Your Disco Needs You» omsett til dei respektive språka med «Password» som eit skjult spor.

Minogue promoterte albumet med den svært vellukka turnéen On a Night Like This Tour, som vitja Europa og Australia. På grunn av suksessen til albumet og turnéen vart ein spesialversjon utgjeven, som inneheld det opphavlege albumet og ein tilleggs-CD med fleire remiksar. Spesialversjonen til albumet kom ut 5. mars 2001.

Listeplasseringar og sal 
I Australia debuterte albumet på andreplassen på ARIA Charts i oktober 2000 og nådde fyrsteplassen tre veker seinare. Det var det fyrste albumet til Minogue som nådde fyrsteplassen i heimlandet hennar. Det vart seinare sertifisert fire gonger platina av Australian Recording Industry Association for sal i overkant av 280 000 eksemplar. Albumet nådde åttandeplassen i New Zealand der det oppheldt seg i fem veker på listene. Det nådde andreplassen på UK Albums Chart i oktober 2000 og vart sertifisert platina av British Phonographic Industry i februar 2001 med sal av 300 000 eksemplar. Albumet vart ein moderat suksess i andre stader og nådde sekstandeplassen i Ungarn, 24. plassen i Finland, 26. plassen i Sverige, 28. plassen i Sveits og 35. plassen i Tyskland.

Singlar 
«Spinning Around» var utgjeven i juni 2000 som den første singelen frå albumet. Songen nådde fyrsteplassen i både Australia og Storbritannia. «On a Night Like This» vart utgjeven i september 2000. Singelen nådde fyrsteplassen på dei australske hitlistene og andreplassen på dei britiske hitlistene. Minogue spelte denne songen på Sommar-OL 2000 i Sydney.

«Kids» er ein duett med Robbie Williams og vart utgjeven i oktober 2000. Songen vart skriven av Williams og Guy Chambers, og vart gjeven ut som den tredje singelen frå albumet hennar, og den andre frå albumet Sing When You're Winning av Williams. Songen nådde andreplassen i Storbritannia og femteplassen i Australia. Ein annan versjon av Williams vart inkludert på albumet hans.

«Please Stay» vart utgjeven i desember 2000 og nådde niandeplassen i Storbritannia og femtandeplassen i Australia. Minogue framførte denne songen på det britiske musikkprogrammet Top of the Pops. «Your Disco Needs You» var ein annan song skriven av Robbie Williams og Guy Chambers for albumet. Songen vart ein hit då den vart gjeven ut som singel i Tyskland og Australia.

Sporliste

Medverkande 

 Kylie Minogue – vokal, bakgrunnsvokal
 Tracie Ackerman – bakgrunnsvokal
 William Baker – stylist
 Big G. – gitar, produsent, lydteknikar, miksing
 Adam Brown – lydteknikar, miksing
 Winston Blissett – bass
 Andy Caine – bakgrunnsvokal
 Tom Carlisle – lydteknikar, miksing
 Guy Chambers – gitar, produsent
 Dave Clews – keyboard, programmering
 Johnny Douglas – produsent
 Rick Driscoll – bakgrunnsvokal
 Andy Duncan – perkusjon, trommeprogrammering
 Lance Ellington – bakgrunnsvokal
 Sergio Flores – re-produksjon
 Julian Gallagher – produsent
 Clive Griffith – bakgrunnsvokal
 Simon Hale – keyboard, strengeinstrument
 Pete Howarth – bakgrunnsvokal
 Ash Howes – miksing, innspeling
 Sylvia Mason James – bakgrunnsvokal
 Katie Kissoon – bakgrunnsvokal
 Steve Lewinson – bass
 Savvas Lossifidis – lydteknikar
 Steve McNichol – programmering
 Paul Mertens – fløyte
 Mick Mullins – bakgrunnsvokal
 Sharon Murphy – bakgrunnsvokal

 David Naughton – assistent
 Tessa Niles – bakgrunnsvokal
 Gary Nuttall – bakgrunnsvokal
 Vincent Peters – fotograf
 Mark Picchiotti – produsent, miksing
 Steve Power – keyboard, produsent, lydteknikar, miksing
 Alan Ross – gitar
 Resin Rubbers – strengeinstrument
 Dan Russell – bakgrunnsvokal
 Jonn Savannah – bakgrunnsvokal
 Craig J. Snider – keyboard
 Phil Spalding – bass
 Mike Spencer – produsent
 Graham Stack – produsent, miksing
 Richard Stannard – produsent
 Miriam Stockley – bakgrunnsvokal
 Ren Swan – lydteknikar, miksing
 Alvin Sweeney – assistent
 Mark Taylor – produsent, miksing
 Neil Taylor – gitar
 John Themis – gitar
 Paul Turner – gitar, bass
 Tony Walthers – bakgrunnsvokal
 Carl Wayne – bakgrunnsvokal
 Paul Williams – bakgrunnsvokal
 Richard Woodcraft – lydteknikar
 Claire Worrall – bakgrunnsvokal

Topplisteplasseringar

Vekentlege toppliste

Årsslutt toppliste

Tiårsslutt toppliste

Sertifiseringar

Kjelder 
Denne artikkelen bygger på «Light Years» frå  og «Light Years (Kylie Minogue album)» frå , den 17. september 2010.
 oppgav desse kjeldene:

Bakgrunnsstoff 
Den offisielle nettsida for Kylie Minogue

Musikkalbum frå 2000
Kylie Minogue-album
Parlophone-album
Capitol Records-album
Nummer-ein-album i Australia